Polgármesterétől 
……sz. napirend

ELŐTERJESZTÉS

a Képviselő-testület 2026. szeptember 21.-I ülésére

Tárgy: 
Mosonmagyaróvár Térségi Társulás Társulási Megállapodásának  módosítása
Előterjesztő: 
Timár Gábor polgármester
Megtárgyalta: 
testület
	Előkészítő szervezeti egység: 

	Készítette: 

	Pénzügyi fedezetet nem igényel. 

	Törvényességi szempontból kifogást nem emelek, beterjesztésre alkalmas:

	


A napirendet nyilvános ülésen javasolt tárgyalni, a határozat elfogadásához minősített többség szükséges. 
Tisztelt Képviselő-testület!
Mosonmagyaróvár Térségi Társulás alapdokumentuma a Társulási Megállapodás, amely tartalmazza a tagok számát, lakosságszámát, székhelyét, a társulásra átruházott feladat- és hatásköröket, a szolgáltatások ellátási módját, a Társulási Tanács szervezetére és működésére vonatkozó szabályokat, a gazdálkodásra, kötelezettségek gyakorlására vonatkozó rendelkezéseket. 

A Társulási Megállapodásban rögzítettek biztosítják a tagok részére nyújtott szolgáltatások legitimitását és a hozzájuk kapcsolódó állami támogatásokat. A Társulási Megállapodás jóváhagyásához, módosításához vagy a társulás megszüntetéséhez a társulásban részt vevő képviselő-testületek mindegyikének minősített többséggel hozott döntése szükséges (A Magyarország helyi önkormányzatairól szóló 2011. évi CLXXXIX. törvény (a továbbiakban Mötv.) 88. § (2) bekezdés).
A Versenyképes Járások Program keretében Mosonmagyaróvár Térségi Társulás sikeresen pályázott a Soproni utca 65. szám alatti Idősek Gondozóháza villamos hálózatának felújítására. A munkálatok idejére a Gondozóház kiürítése szükséges. Az ellátottak elhelyezésére a Mosonmagyaróvári Karolina Kórház és Rendelőintézet Vízpart utcai szárnya szolgál. Az új telephely bejegyzését a Megállapodásban is át kell vezetni.  
Az egységes szerkezetű Társulási Megállapodás az előterjesztés mellékletét képezi.

Az Mötv. 42. § 5. pontja szerint a képviselő-testület hatásköréből nem ruházható át az önkormányzati társulás létrehozása, megszüntetése, abból történő kiválás, a társulási megállapodás módosítása, társuláshoz, érdekképviseleti szervezethez való csatlakozás, abból történő kiválás.

Az Mötv. 88. § (2) bekezdése szerint a társulásban részt vevő képviselő-testületek mindegyikének minősített többséggel hozott döntése szükséges a társulási megállapodás módosításához.

A törzskönyvi nyilvántartásba történő bejegyzés akkor kezdeményezhető, ha valamennyi települési önkormányzat minősített többséggel hozott döntése rendelkezésre áll. 

Kérem a Tisztelt Képviselő-testületet az előterjesztés megtárgyalására!

Mosonmagyaróvár, 2026.  szeptember …
    …………………
                                                                                                       polgármester

Határozati javaslat: 
.…/2026. (IX……..) … határozat
1.) ……………………………………………… Képviselő-testülete hozzájárul, hogy Mosonmagyaróvár Térségi Társulás Társulási Megállapodás 8.f. pontja a következők szerint módosuljon:
„8.fa. Idősek Gondozóháza, Mosonmagyaróvár, Soproni utca 65.

Szolgáltató: Kistérségi Egyesített Szociális Intézmény

8.fb. Idősek Gondozóháza, Mosonmagyaróvár, Vízpart utca 12.

Szolgáltató: Kistérségi Egyesített Szociális Intézmény”
2.) ……………………………………………… Képviselő-testülete elfogadja Mosonmagyaróvár Térségi Társulás egységes szerkezetbe foglalt Társulási Megállapodását jelen határozat 1. sz. melléklete szerinti tartalommal.

3.) …………………………………………….. Képviselő-testülete felhatalmazza a polgármestert, hogy a módosításokkal egységes szerkezetbe foglalt Társulási Megállapodást írja alá.

4.) A módosításokkal egységes szerkezetbe foglalt Társulási Megállapodás a törzskönyvi nyilvántartásba történő bejegyzés napján lép hatályba. 

5.) ………………………………………….. Képviselő-testülete felkéri a polgármestert, hogy a döntésről a Társulás elnökét tájékoztassa.
Felelős: ………………………..polgármester
Határidő: döntést követő 5 munkanapon belül
2

